OzLabs/hebrew-wiki-articles huggingface dataset:
סרגיי דמיטרייב

סרגיי איגורביץ' דמיטרייב (ברוסית: Серге́й И́горевич Дми́триев; 1964 - 2022 ) היה כדורגלן סובייטי-רוסי ומאמן כדורגל רוסי. הוא שיחק בעמדת החלוץ.

== ביוגרפיה ==
סרגי דמיטרייב נולד וגדל בלנינגרד. למד בבבית הספר לכדורגל "סמנה". בגיל 17 החל לשחק בקבוצת דינמו לנינגרד. כעבור שנה זומן על ידי פאבל סאדירין לשחק בזניט לנינגרד. דמיטרייב שיחק בשורות זניט במשך 6 שנים. זכה עם הקבוצה באליפות ברית המועצות (האליפות היחידה של זניט בתקופה הסובייטית). בתחילת 1985 זומן לסגל נבחרת ברית הומועצות. את משחקו הראשון במדי הנבחרת שיחק ב21. בינואר 1985 נגד נבחרת יוגוסלביה. בשני בפברואר של אותה השנה הבקיע את שערו הראשון (והיחיד) בנבחרת - במשחק ידידות נגד נבחרת מרוקו. דמיטרייב היה מיועד לסגל הנבחרת למונדיאל 1986 , אך באפריל 1986, באחד ממשחקי הליגה נפצע קשה (שבר בקרסול) ונאלץ להפסיק לשחק למשך תקופה ארוכה. דמיטרייב נכלל בסגל הנבחרת ליורו 1988, אך לא שותף באף אחד ממשחקי התחרות.

בשנת 1988 , לאחר לכתו של המאמן פאבל סאדירין , איבד דמיטרייב את מקומו בהרכב הפותח של זניט. לכן, החליט לעזוב את זניט. הוא עבר למוסקבה, שם שיחק תקופה קצרה בדינמו מוסקבה. לאחר מכן זומן על ידי סאדירין לצסק"א מוסקבה, בה שיחק עונה אחת. בעונת 1990\1991 שיחק בספרד , בקבוצת חרס מהליגה השנייה. בתום העונה ירדה הקבוצה ליגה ודמיטרייב נאלץ לשוב לברית המועצות. הוא שיחק עונה נוספת בשורות צסק"א , במהלכה זכה עם הקבוצה באליפות האחרונה של ברית המועצות. 

לאחר התפרקות ברית המועצות, עזב דמיטרייב את רוסיה ובמשך 4 שנים שיחק בחו"ל - באוסטריה, גרמניה, שוויץ וישראל (שיחק שלושה משחקים במדי הפועל אשקלון. לאחר שובו לרוסיה , חזר לקבוצת נעוריו - זניט. בהמשך שיחק בספרטק מוסקבה ובסנקט פטרבורג. את הקריירה סיים בקבוצת סבטוגורץ מהליגה השלישית.

==תארים==
* מקום שני באליפות אירופה - 1988
* אליפת ברית המועצות - 1984, 1991
* הגביע הסובייטי - 1991
* אליפת רוסיה - 1997

==קישורים חיצוניים==

קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:חלוצי כדורגל רוסים
קטגוריה:כדורגלנים רוסים
קטגוריה:סנקט פטרבורג: כדורגלנים
קטגוריה:כדורגלני דינמו סנקט פטרבורג
קטגוריה:כדורגלני זניט סנקט פטרבורג
קטגוריה:כדורגלני דינמו מוסקבה
קטגוריה:כדורגלני ספרטק מוסקבה
קטגוריה:כדורגלני צסק"א קייב
קטגוריה:כדורגלני חרס
קטגוריה:כדורגלני סנט גאלן
קטגוריה:כדורגלני הפועל אשקלון
קטגוריה:כדורגלנים זרים בישראל
קטגוריה:כדורגלני נבחרת ברית המועצות
קטגוריה:כדורגלני יורו 1988
קטגוריה:ספורטאים רוסים בישראל
קטגוריה:מאמני כדורגל רוסים
קטגוריה:מאמני דינמו סנקט פטרבורג (כדורגל)
קטגוריה:סובייטים שנולדו ב-1964
קטגוריה:נפטרים מסרטן
קטגוריה:רוסים שנולדו ב-1964
קטגוריה:רוסים שנפטרו ב-2022
קונור שרי

קונור שרי (באנגלית: Connor Sherry; נולד ב-20 באוקטובר 2000) הוא שחקן אמריקאי.

==ביוגרפיה==
שרי למד בתיכון בסן חוזה. במהלך לימודיו שיחק בתיאטרון. הוא זכה במקום הראשון בתחרות הדיבייט הלאומית.

== קריירה ==
בגיל 16 הופיע בתוכנית "The Tonight Show" בהנחיית ג'יי לנו. בתוכנית חיקה שרי את דונלד טראמפ. עד שנת 2022 שיחק שרי בסרטים קצרים. בשנת 2022 שיחק בתפקיד משנה בסרט הקולנוע "The Devil You Know" לצד עומאר אפס ומייקל איליי.<ref name=":0"></ref> באותה שנה שיחק בתפקידים חוזרים בסדרות הטלוויזיה "מי מפחד מהחושך?" ו"רשימת חיסול".<ref name=":0" />

בשנת 2024 שיחק בתפקיד ראשי בסרט הקולנוע "Snack Shack". בסרט מככב גם גבריאל לבל.<ref></ref>

== קישורים חיצוניים ==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2000
סרגיי ליסוב

סרגיי ליסוב (נולד ב-2004) הוא טניסאי פאראלימפי המשחק בכיסא גלגלים ברמת אופן, ומייצג את ישראל במשחקים הפאראלימפיים 2024 בפריז.

== ביוגרפיה ==
ליסוב נולד בטוליאטי שבדרום רוסיה. עד גיל 8 לא סבל ממגבלה גופנית, ועסק בספורט, בעיקר כדורגל<ref></ref>. בגיל 9, לאחר שהופיעה מגבלה רפואית בירכו, החל לשחות ולשחק טניס כחלק מתהליך השיקום. הוא החל להתאמן עם נבחרת רוסיה לנוער בטניס כיסאות גלגלים, וזכה עם הנבחרת במדליית זהב באליפות העולם לנוער בהולנד בשנת 2018. הוא דורג כנער בשנת 2018 במקום הרביעי בעולם, כאשר חי ברוסיה.

ליסוב עלה מרוסיה בשנת 2019<ref></ref> והצטרף למועדון הספורט לנכים ספיבק ברמת גן.

בשנת 2022 זכה ליסוב במקום השני באליפות ישראל<ref></ref> וב-2024 זכה במקום הראשון. כיום הוא מדורג במקום ה-26 בעולם. הוא מתאמן אצל מאמנת הטניס עופרי לנקרי ומאמן הכושר יובל לוטוק. ב-22 ביוני 2024 הבטיח את מקומו במשחקים הפאראלימפיים 2024.

== הערות שוליים ==

קטגוריה:ספורטאים פאראלימפיים ישראלים
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים פריז (2024)
קטגוריה:טניסאים במשחקים הפאראלימפיים פריז (2024)
קטגוריה:ישראלים שנולדו ב-2004
בתיה ליפשיץ

בתיה ליפשיץ (1880–1947)<ref name=":1" /><ref></ref> הייתה מורה, אשת ציבור, איכרה וסופרג'יסטית – פעילה למען שוויון זכויות לנשים, מהראשונות במאבק הציבורי למען שווין-זכויות לנשים.<ref name=":2"></ref>

== ביוגרפיה ==
בתיה גורדון נולדה בקלם, ליטא ב-1880 לחיה רבקה גורדון (ממשפחת זלקינד) ולרב אריה ליב גורדון (1841 - 1913). אביה עסק במקביל בלימוד תורה ולימוד פיזיקה, כימיה ומתמטיקה, בישראל היה כימאי, מנהל בית ספר ומנהל אדמיניסטרטיבי בישיבת עץ חיים.<ref name=":1"></ref> היה לה אח אחד יעקב גורדון (1867 - 1907), מכונאי, ממקימי טחנת הקמח היהודית בבאר שבע.

ברוסיה סיימה גורדון בית-ספר גבוה לאמנות ומלאכת-יד וכן למדה שפות מערב אירופאיות שונות ועסקה בספרות.<ref name=":0" />

ב-1891 עלתה המשפחה לארץ ישראל.

היא דיברה עברית על בוריה עוד טרם עלייתה לארץ ישראל ועם עלייתה למדה השפות הרשמיות שהיו נהוגות אז טורקית וערבית.

היא נהגה להופיע כנציגת היישוב המקומי בפני השלטון הטורקי ואחר כך גם בפני הגנרל רונלד סטורס, המושל הבריטי בירושלים.<ref name=":0"></ref>

מספר שנים עבדה בתור מורה בבית הספר יק"א פיק"א במושבה פתח תקווה, בו כיהן אביה בתור מנהל.<ref name=":0" />

ליפשיץ הייתה שותפה במאבק על זכות הבחירה לנשים בארץ ישראל בראשית שנות ה־20 של המאה ה-20, שהיה המאבק הפמיניסטי הכלל ארצי הראשון ביישוב היהודי בארץ. בשנת 1917 לאחר שהבריטים כבשו את ישראל, ההנהגה הציונית החליטה לארגן בחירות כלליות על מנת להקים גוף יהודי ארצי שייצג את השאיפה לעצמאות. ארגוני הנשים, בהשפעת מאבקן של הסופרז'יסטיות באנגליה ובאמריקה, הקימו את התאחדות נשים עבריות לשיווי זכויות בארץ ישראל. לאחר מאבק ארוך, אספות מחאה, מאבקים משפטיים ועוד התקבלה בינואר 1926 החלטה על מתן זכות בחירה ושוויון זכויות מלא לנשים. ליפשיץ הייתה ממובילות המאבק כחלק מפעילותה הציבורית במושבה פתח תקווה.<ref name=":2" />

=== חיים אישיים ===
ב-1894 נישאה לשמואל כהן ליפשיץ (1872–1960),<ref></ref> חקלאי אשר הוציא ספרי הדרכה לגידול ירקות. השניים גרו בפתח תקווה ועבדו במשק אותו ירש מהוריו.

לזוג היו שלושה ילדים: משה ליפשיץ (1903–1939) נהרג במסגרת תפקידו ב"הגנה",<ref></ref> מתתיהו ליפשיץ (? – 1981), מנהל ומדריך מורים למדעי הטבע,<ref></ref> רחל לויטה (1907 – 1978) מורה, מנהלת מחלקה בבנק.<ref></ref><ref name=":0" />

== מקורות ==
* אנציקלופדיה לחלוצי הישוב ובוניו, מאת דוד תדהר, בערך אודות שמואל כהן ליפשיץ.

== קישורים חיצוניים ==
* [https://gen.rlzm.co.il/persons/בתיה-ליפשיץ-2/ בתיה ליפשיץ] באתר אלבום המשפחות

== הערות שוליים ==

קטגוריה:יהודים רוסים
קטגוריה:נשות העלייה הראשונה
קטגוריה:אנשי העלייה הראשונה
קטגוריה:מחיי הלשון העברית
קטגוריה:ראשון לציון: אישים
קטגוריה:פמיניסטיות ביישוב
קטגוריה:ארץ-ישראלים שנולדו ב-1880
קטגוריה:ארץ-ישראלים שנפטרו ב-1947
מישה מיכאל זרצקל

מישה מיכאל זרצקל (נולד ב-1980 ברוסטוב, רוסיה) הוא פסנתרן ישראלי.

== ביוגרפיה ==
זרצקל נולד ב-1980 ברוסטוב שברוסיה והחל את לימודי הנגינה בפסנתר בגיל שבע. בגיל עשר עבר לבית הספר למוסיקאים צעירים מחוננים על שם צ'ייקובסקי במוסקבה.

זרצקל זכה בפרס ראשון בתחרות על שם סקריאבין במוסקבה בשנת 1995. כמו כן זכה בפרס בתחרות על שם עמנואל דורלט באנטוורפן ובתחרות בפוצסרדה, ספרד. בשנת 2008 זכה במקום ראשון בתחרות פסנתר באקדמיה למוסיקה ומחול בירושלים ובפרס רביעי בתחרות במונטריי, מקסיקו.

בשנת 2000 עלה לישראל בגפו. ב-2011 זכה זרצקל בתחרות הקונצ'רטו באקדמיה למוסיקה ומחול בירושלים ובעקבות הזכייה ניגן כסולן עם התזמורת של האקדמיה תחת שרביטו של המנצח איתן גלוברזון.

זרצקל למד אצל פרופסור וסילי ירמוקוב במוסקבה ובישראל למד אצל ריטה ליסוחין ואצל פרופסור יצחק כץ. הוא המשיך את לימודיו אצל פרופסור ירון רוזנטל, פרופסור בנג'מין אורן וויקטור דרביאנקו.

הוא מרבה להופיע כסולן עם תזמורות בארץ ובעולם והוא מנגן ברסיטלים רבים. השתתף בפסטיבלים רבים בישראל ובעולם. הוא מופיע כסולן עם התזמורות הסימפוניות של ראשון לציון, רעננה, אשדוד, ירושלים וחיפה.

הוא זוכה במלגה מטעם "צפונות תרבות" מתחילת דרכו בארץ. כמו כן העמותה הפיקה תקליטור בנגינתו שזכה לביקורות מצוינות.<ref></ref><ref></ref><ref></ref>

==קישורים חיצוניים==
* 
* 

== הערות שוליים ==

קטגוריה:פסנתרנים ישראלים
קטגוריה:בוגרי האקדמיה למוסיקה ולמחול בירושלים
קטגוריה:ישראלים ילידי ברית המועצות
קטגוריה:עולים בשנות ה-2000
קטגוריה:ישראלים שנולדו ב-1980
אה"מ בלק איגל

אה"מ "בְּלֶק אִיגְל" (באנגלית: HMS Black Eagle), מקודם אה"מ "פיירברנד" (HMS Firebrand) הייתה אוניית משוטות עשויה עץ של הצי המלכותי הבריטי שהושקה ב-1831. היא חודשה ב-1843 והוסבה ליכטת קיטור של האדמירליות הבריטית. ב-1876 פורקה ונגרטה.

==תולדותיה==
"פיירברנד", אוניית משוטות עשויה עץ לנוסעים ומשא, נבנתה במספנת מרצ'נט (Merchant's Yard) בליימהאוס במזרח לונדון והושקה ב-11 ביולי 1831. מנוע הקיטור המקורי שלה, מסוג זרועות צידיות ומתוצרת Butterley, פורק ב-1832 והוחלף ב-1833 במנוע מתוצרת מודסלי .

ב-5 בפברואר 1842 הוחלף שמה ל"בלק איגל".

ב-1843 חודשה האונייה, אורכה הוגדל ב-13 רגל (4.0 מ'), והותקן בה מנוע צילינדר מתנודד מתוצרת ג'ון פן . המנוע החדש פיתח הספק כפול מקודמו, אך משקלו והנפח שתפס נותרו ללא שינוי.

ב-29 באוקטובר 1853 סייעה "בלק איגל" לגרור את אה"מ "רודני" שעלתה על שרטון בדרדנלים.

ב-1856 הותקן באה"מ "דִּי" וב"בלק איגל", לראשונה בצי, מַשְּׁחֵן קיטור שפיתח ג' וות'רד (J. Wethered). המַשְּׁחֵן חסך 18% מתצרוכת הפחם של "בְּלֶק אִיגְל" ו-31% מזו של אה"מ "דִּי".

"בלק איגל" צורפה לאסקדרון המלכותי בבסיס הצי בווליץ' , בדרום-מזרח לונדון. היא שימשה הן את האדמירליות הן את הכתר לצידה של היכטה המלכותית . במרץ 1876 הוצאה משירות ונגרטה בנמל פורטסמות'.

דגם של האונייה שמור באוסף המוזיאון הימי הלאומי (גריניץ').

<gallery>
Queen Victoria's Visit to HMS 'Queen' at Portsmouth, 1 March 1842 RMG BHC0629.tiff|ממוזער|אה"מ "בלק איגל" מסיעה את המלכה ויקטוריה לביקור באוניית המלחמה "קווין" בנמל פורטסמות', 1 במרץ 1842.
Oscillating paddlewheel engines of HMS Black Eagle.jpg|שרטוט בחתך של מנוע הצילינדר המתנודד של אה"מ "בלק איגל". איור בספר מ-1868.
Engines of the Black Eagle.png|מנוע הצילינדר המתנודד של אה"מ "בלק איגל", איור בספר מ-1892.
</gallery>

==לקריאה נוספת==
<div class="mw-content-ltr">
* Busk, Hans (1859). The navies of the world. Routledge, Warnes and Routledge. p. 152.
* Lyon, David and Rif Winfield (2004). The Sail & Steam Navy List: All the Ships of the Royal Navy 1815 to 1889. London, Chatham Publishing. Part I, Chapter 3.
* Winfield, R.; Lyon, D. (2004). The Sail and Steam Navy List: All the Ships of the Royal Navy 1815–1889. London: Chatham Publishing.
</div>

==קישורים חיצוניים==

<div class="mw-content-ltr">
* [https://www.pdavis.nl/ShowShip.php?id=1130 "Black Eagle"] in The Victorian Royal Navy. Accessed 17 July 2024.
* "Past Presidents", Institution of Mechanical Engineers, [https://www.imeche.org/about-us/imeche-engineering-history/presidents# 1858–59, John Penn]. Accessed 27 July 2024.
* [https://www.rmg.co.uk/collections/objects/rmgc-object-66697 Black Eagle (1831)], Royal Museums, Greenwich. Accessed 27 July 2024.</div>

==הערות שוליים==

קטגוריה:אוניות משוטה של הצי הבריטי
אדולף רבינוביץ' (מדען)

אדולף רבינוביץ (ברוסית: Адольф Иосифович Рабинович; 5 באפריל 1893 - 19 בספטמבר 1942]) היה כימאי סובייטי. הוא התמחה בתחום כימיה פיזיקלית וחקר קולואידים. 

==קורות חיים==
אדולף רבינוביץ' נולד בשנת 1893 באודסה (אז בתחומי האימפריה הרוסית כיום באוקראינה) למשפחת יהודית. אביו היה משפטן.

אדולף סיים בהצטיינות גימנסיה באודסה והחל לימודים אוניברסיטת אודסה אותה סיים בשנת 1915. לאחר סיום הלימודים הוא התחיל לעבוד במעבדה במפעל פלדה ובמקביל החל לעבוד על עבודת תואר שני אותה סיים בשנת 1920. החל משנה זו הוא התחיל ללמד במוסדות להשכלה גבוהה באודסה.

בשנת 1923 רבינוביץ' עבד למוסקבה והחל לעבוד במכון לכימיה פיזיקלית. במכון זה הוא כיהן כראש מספר מעבדות. במקביל הוא החל ללמד באוניברסיטת מוסקבה ובשנת 1930 מונה לפרופסור. בשנת 1934 הוא קיבל תואר "דוקטור למדעים". באותה שנה הוא נסע ללונדון והציג ממצאי מחקריו בכנס מדעי.

בשנת 1933 רבינוביץ' התקבל כחבר בהתכתבות לאקדמיה למדעים של ברית המועצות.

בשנת 1938 רבינוביץ' מונה לראש קתדרה באוניברסיטת מוסקבה. רבינוביץ' היה חבר מערכת של כתבי עת מדעיים בתחום התמחותו.

בשנת 1941 הוא הועבר עם סגל האוניברסיטה לקאזאן בה נפטר בשנת 1942.

מחקרים של רבינוביץ' התרכזו בתחום חקר קולואידים ושימושם לצורכי צילום.

==קישורים חיצוניים==
* [https://jewish-memorial.narod.ru/Rabinovich_Adolf-2.htm ביוגרפיה] 

קטגוריה:מדענים יהודים סובייטים
קטגוריה:כימאים יהודים
קטגוריה:סגל אוניברסיטת מוסקבה
קטגוריה:יהודים חברי האקדמיה למדעים של ברית המועצות
קטגוריה:ילידי 1893
קטגוריה:נפטרים ב-1942
יורי ז'דאנוב

יורי ז'דאנוב (ברוסית: Юрий Андреевич Жданов; 20 באוגוסט 1919 - 19 בדצמבר 2006) היה כימאי סובייטי. 
==קורות חיים==
יורי ז'דאנוב נולד בשנת 1919 בטבר. אביו היה אנדריי ז'דאנוב, פוליטיקאי סובייטי מקורב ליוסיף סטלין. בשנת 1937 ז'דאנוב סיים בית ספר והחל לימודי כימיה באוניברסיטת מוסקבה. הוא סיים את הלימודים בשנת 1941.

בתקופת מלחמת העולם השנייה ז'דאנוב שירת במנגנון פוליטי של הצבא האדום. בשנת 1945 הוא חזר לאוניברסיטה והחל לימודי תואר שלישי. בשנת 1947 הוא החל לעבוד במנגנון המפלגתי ובשנת 1948 קיבל תואר שלישי בפילוסופיה.

בשנת 1948 ז'דאנוב ערך הרצאה בה מתך ביקורת על הישגיו של טרופים ליסנקו. ליסנקו התלונן אצל סטאלין שהעלה את הנושא בישיבת ראשי המפלגה. באוגוסט 1948 ז'דאנוב כתב מכתב בעיתון "פרבדה" בה הודע בשגיאותיו. בהמשך של אותו חודש אביו אנדריי ז'דאנוב נפטר.

באפריל 1949 אנדריי ז'דאנוב התחנתן עם ביתו של סטלין סבטלנה אלילויבה.לזוג נולדה ילדה, אך כבר בשנת 1952 הם התגרשו.

החל משנת 1950 ז'דאנוב עבד במנגנון המפלגתי. באוקטובר 1952 הוא נבחר לחבר של הוועד המרכזי של המפלגה.

לאחר פטירת סטלין אנדריי ז'דאנוב הועבר לרוסטוב על דון והחל לעבוד באוניברסיטת רוסטוב. עד לשנת 1957 הוא עבד במקביל במנגנון המפלגתי.

בשנת 1957 ז'דאנוב סיים עבודת תואר שלישי נוספת, הפעם בכימיה, בשנת 1960 סיים עבודת פוסט-דוקטורט ובשנת 1961 קיבל דרגת פרופסור.

משנת 1957 ועד ל-1988 ז'דאנוב היה רקטור של האוניברסיטה. הוא סיים את הכהונה, אך נותר באוניברסיטה וכיהן כראש קתדרה עד לשנת 1995.

ז'דאנוב עסק במחקרים בתחום כימיה אורגנית ופילוסופיה של מדע. בשנת 1974 הוא היה שותף של ולדימיר מינקין לתגלית בתחום כימיה. בתקופת פעילותו הוא הדריך מספר עבודות תואר שלישי ופוסט-דוקטורט.

בשנת 1970 ז'דאנוב התקבל לאקדמיה למדעים של ברית המועצות כחבר בהתכתבות. כמו כן הוענקו לו מספר עיטורים. בשנת 1983 הוא קיבל פרס ברית המועצות.

לזכרו נקרא רחוב ברוסטוב על דון.

==קישורים חיצוניים==
* [https://www.peoples.ru/science/professor/zhdanov/ ביוגרפיה] 
* [https://don24.ru/rubric/obschestvo/kak-byvshiy-zyat-stalina-spas-ot-zabveniya-operu-glinki.html ריאיון עם אנדריי ז'דאנוב] 

* 

קטגוריה:מדענים סובייטים
קטגוריה:כימאים רוסים
קטגוריה:ממציאים רוסים
קטגוריה:בוגרי אוניברסיטת מוסקבה
קטגוריה:חברי האקדמיה למדעים של ברית המועצות
קטגוריה:חברי האקדמיה הרוסית למדעים
קטגוריה:מקבלי עיטור הידידות (רוסיה)
קטגוריה:מקבלי עיטור ההצטיינות למען המולדת
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הכוכב האדום
קטגוריה:מקבלי עיטור הדגל האדום של העמל
קטגוריה:מקבלי עיטור המלחמה הפטריוטית הגדולה
קטגוריה:ילידי 1919
קטגוריה:נפטרים ב-2006
איסאק רבינוביץ'

איסאק רבינוביץ (ברוסית: Исаак Моисеевич Рабинович; 23 בינואר 1886 - 28 באפריל 1977) היה מהנדס סובייטי. הוא התמחה בתחום חישובי חוזק של קונסטרוקציות.

==קורות חיים==
איסאק רבינוביץ' נולד בשנת 1886 במוהילב (אז בתחומי האימפריה הרוסית כיום בבלארוס) למשפחת יהודית. 

רבינוביץ' החל ללמוד באוניברסיטה הטכנית הממלכתית של מוסקבה ע"ש באומן. בגלל השתתפות בפעולות נגד השלטון הוא סולק מהלימודים ונאסר אליו ללמוד במוסד להשכלה גבוהה אחר. רבינוביץ' סיים את הלימודים בשנת 1918, בתקופת רוסיה סובייטית לאחר מהפכת אוקטובר.

משנת 1918 ועד ל-1932 רבינוביץ' עבד במכון לחקר הנדסי של משרד התחבורה ובמקביל היה מלמד במוסדות להשכלה גבוהה במוסקבה.

בשנת 1932 הוא החל ללמד באקדמיה להנדסה צבאית כקצין. בהמשך הוא התמנה לפרופסור. במקביל הוא היה מלמד במכון להנדסת בנייה במוסקבה. לרבינוביץ' הוענק תואר "דוקטור למדעים".

בשנת 1943 הוא קיבל דרגת "גנרל מאיור להנדסה".

בשנת 1946 רבינוביץ' התקבל כחבר בהתכתבות לאקדמיה למדעים של ברית המועצות.

עבודות של רבינוביץ' התרכזו בפיתוח שיטות חישוב חוזק מבנים הנדסיים בתנאים קיצוניים לרבות פיצוץ. ניסיון של רבינוביץ' רוכז בספר לימוד בנושא בפורסם בשנים 1938–1040 ב-2 כרכים ומהדורה נוספת שפורסמה בשנות ה-50 של המאה ה-20.

על פעילותו בתחום לרבינוביץ' הוענקו מספר עיטורים לרבות עיטור לנין (פעמיים) ותואר גיבור העמל הסוציאליסטי (1966).

רבינוביץ' נפטר בשנת 1977 ונטמן בבית העלמין ודנסקויה

==קישורים חיצוניים==
* [https://warheroes.ru/hero/hero.asp?Hero_id=11631 ביוגרפיה] 

קטגוריה:מדענים יהודים סובייטים
קטגוריה:מהנדסים יהודים
קטגוריה:מהנדסים רוסים
קטגוריה:יהודים חברי האקדמיה למדעים של ברית המועצות
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:ילידי 1886
קטגוריה:נפטרים ב-1977
Ahmad Tea

אחמד תה (באנגלית: Ahmad Tea) היא חברה בריטית המתמחה בייצור, אריזה והפצה של תה<ref></ref>.

מטה החברה הראשי נמצא בעיר סאות'המפטון, אנגליה ובשנת 2010, הקימה מטה נוסף בצ'אנדלרס פורד.

החברה מפיצה תה ליותר מ-80 מדינות ברחבי העולם באמצעות סניפי הפצה הממקומים ברוסיה, ארצות הברית, סרי לנקה, אוקראינה, גרמניה, סין, איחוד האמירויות, הודו, איראן, סעודיה, ברזיל ואוסטרליה<ref></ref>.

במהלך השנים, זכו מוצרי החברה ביותר מ-20 פרסי Great Taste Awards<ref></ref>.

== היסטוריה ==
החברה הוקמה בשנת 1986 על ידי רחים אפשר (Rahim Afshar), נקראה על שם האב אחמד ומטרתה לייצר ולספק תה<ref></ref>.

בשנת 2010, הקימה החברה את מוזיאון התה בסניף המרכזי שלה המסביר על תהליך הכנת התה ומכיל אוסף של מוצגי תה היסטוריים<ref></ref>.

בשנת 2012, חתמה החברה על שיתוף פעולה עם ארגון הצדקה יו סופורט (U Support) ותרמה חדר תה ממותג שהכנסותיו מיועדות לתמיכה בילדים נכים<ref></ref>.

בשנת 2013, זכתה החברה בפרס המשקיע האתי של השנה וזאת בזכות תמיכה בבתי יתומים במאלי, רוסיה, סרי לנקה ואוקראינה<ref></ref>.

בשנת 2014, הצטרפה כחברה בארגון Ethical Tea Partnership ארגון ללא מטרות רווח המסייע לארגונים הפועלים בתעשיית התה להתמודד עם סיכונים בשרשרת האספקה<ref></ref>.

== קישורים חיצוניים ==

* 

== הערות שוליים ==

קטגוריה:מותגי תה
תה
גרגיי קיש

גרגיי קיש (בהונגרית: Kiss Gergely; בודפשט, 21 בספטמבר 1977) שחקן כדורמים הונגרי. 3 פעמים ברציפות אלוף אולימפי (סידני 2000, אתונה 2004 ובייג'ינג 2008) בכדורמים. כיום הוא עובד בעריכת דין.

== קורות חייו ==
קיש סיים את לימודיו התיכוניים בבית הספר התיכון על שם אימרה מדאץ' בבודפשט, ובשנת 2005 הוא קיבל תואר במשפטים בפקולטה למשפטים וממשל של אוניברסיטת סגד. נשוי, אשתו אנה ואלקאי היא שחקנית כדורמים. הוא אב לשלושה ילדים, ויקטוריה (2003) ופטריציה (2006), אוליביה (2016).

== קריירה בספורט ==
קיש התחיל לשחק כדורמים ב-BVSC (ואשאש בודפשט) ב-1986
* מ-1990 הוא היה שחקן ב"טונגסרם".
* ב-1993 זכה באליפות אירופה לנוער. כבר באותה השנה הפך לחבר הנבחרת הבוגרת.
* הוא ערך את הופעת הבכורה שלו בנבחרת במרץ 1994 נגד יוון.
* באותה שנה זכה בתואר אלוף אירופה לנוער
* שנה לאחר מכן אלוף העולם בקבוצת הגיל
* ב-1995, לאחר פירוק טונגסרם, הפך לשחקן של קורדקס
* שנה לאחר מכן בפרנצווארוש, איתה הגיע לגמר גביע LEN.
* ב-1997 הפך לאלוף אירופה הבוגר
* בינואר 1998 זכה במדליית הכסף של גביע העולם
* בעונת 1997–1998 שיחק בפוסיליפו נאפולי. הוא זכה בליגת האלופות עם קבוצתו.
* בעונה שלאחר מכן חזר להונגריה ועבר לאויפשט, איתה זכה בגביע LEN.
* ב-1999 הפך שוב לאלוף אירופה. מ-1999 חתם שוב באיטליה.
* בשנת 2000 הוא הפך לראשונה אלוף אולימפי.
* בשנת 2013, הקים את האקדמיה לספורט מודרני העוסקת בקורסי הכנה לשחייה וכדורמים.
* ב-2022 הוא הפך לראש ה-EAC-MSA ב-MATE-Gödöllő.

== הישגיו ==
* אלוף אולימפי (2000, 2004, 2008)
* אלוף העולם (2003)
* אלוף אירופה (1997, 1999)
* זוכה הליגה העולמית (2003, 2004)
* זוכה ביורוליג (1998, 2004, 2009)
* פיינליסט היורוליג (2002, 2003, 2005)
* אליפות הונגריה (2002, 2003, 2004, 2005, 2006, 2012)
* מדליסט כסף באליפות הונגריה (2007, 2011)
* מדליסט ארד באליפות הונגריה (1997, 2008)
* מדליסט כסף באליפות איטליה (1998)
* מדליסט כסף באליפות מונטנגרו (2009, 2010)
* גביע הונגרי - זהב (1996–1997, 2006)

== פרסים והוקרה ==
* פרס ספורטאי נוער מצטיין (1995, 1996, 1997)
* חבר בנבחרת ההונגרית של השנה (2000)
* צלב הקצין של מסדר ההצטיינות של הרפובליקה של הונגריה (2000)
* כובע הזהב (2000, 2004)
* צלב אמצעי של מסדר ההצטיינות של הרפובליקה של הונגריה (2004)
* הצלב המרכזי של מסדר ההצטיינות של הרפובליקה של הונגריה עם הכוכב (2008)
* אזרחות כבוד של בודפשט (2008)
* פרס דרגה I "להגנה לאומית" (2008)
* שחקן השנה בכדור המים ההונגרי (2009)
* תעודת הכרה של השר (2012)
* חבר בהיכל התהילה של ספורט השחייה (2015)
* אזרחות כבוד של ארז'בטווארוש (2017)<ref></ref>

== ספרו ==
* החיים שלי הם המשחק. התמודדויות של אלוף אולימפי שלוש פעמים במים ובחוף בודפשט 2014
* החיים שלי הם המשחק. התמודדויות של אלוף אולימפי שלוש פעמים במים ובחוף ; מהדורה מורחבת, בודפשט, 2020

== קישורים חיצוניים ==

* [http://www.kissgergo.com/ האתר הרשמי של גרגיי קיש]
* [http://www.mvlsz.hu/ ההתאחדות ההונגרית לכדורמים]
* רשימת זוכי מדליות אולימפיות מרובות
== הערות שוליים ==

קטגוריה:אלופים אולימפיים מהונגריה
קטגוריה:שחקני כדורמים הונגרים
קטגוריה:הונגריה: אישים בספורט
קטגוריה:ספורטאים הונגרים
קטגוריה:בודפשט: אישים
קטגוריה:בוגרי אוניברסיטת סגד
קטגוריה:עורכי דין הונגרים
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת בייג'ינג (2008)
קטגוריה:ילידי 1977
סיף באולימפיאדת פריז (2024)

אוקראינה עם מדלית הזהב, קוריאה הדרומית עם מדלית הזהב, יפן עם מדלית הארד.]]
תחרויות הסיף באולימפיאדת פריז 2024 נערכו מ-27 ביולי עד 4 באוגוסט 2024 במוזיאון הגראן פאלה. זו תהיה המהדורה ה-16 של תחרויות הסיף במשחקים האולימפיים. 212 סייפים וסייפות ייתחרו ב-12 קטגוריות שונות: 3 אישיות לגברים ולנשים (רומח, דקר וחרב) ובהם המנצח נקבע לפי כמות ניקוד גבוהה יותר בסיום הקרב (או שמגיע ל-15 נקודות ואז הקרב נגמר והוא מנצח), ובאותם קטגוריות יהיו גם מקצים קבוצתיים (4 סייפים לכל נבחרת) וגם בהם הנבחרת המנצחת נקבעת לפי כמות ניקוד גבוהה יותר בסיום הקרב (או שמגיע ל-45 נקודות והנבחרת מנצחת).

== זוכים ==
=== גברים ===
{| class="wikitable sortable" style="width: 50%; text-align:center; font-size:100%;"
|- bgcolor="#efefef"
! סגנון
| bgcolor="gold" | זהב
| bgcolor="silver" |כסף
| bgcolor="CC9966" |ארד
|-
| דקר אישי
|קוקי קאנו 
|יאניק בורל 
|מוחמד אל סייד 
|-
| דקר קבוצתי
|
|
|
|-
| רומח אישי
|צ'אנג קא לונג 
|פיליפו מאצ'י 
|ניק איטקין 
|-
| רומח קבוצתי
|יפן
|איטליה
|
|-
| חרב אישי
|או סאנג אוק 
|פאראס פרג'ני 
|לואיג'י סמלה 
|-
| חרב קבוצתי
|
|
|
|}

=== נשים ===
{| class="wikitable sortable" style="width: 50%; text-align:center; font-size:100%;"
|- bgcolor="#efefef"
! סגנון
| bgcolor="gold" | זהב
| bgcolor="silver" |כסף
| bgcolor="CC9966" |ארד
|-
| דקר אישי
|align=right|ויויאן קונג 
|align=right|אוריאן מאלו 
|align=right|אסתר מוהארי 
|-
| דקר קבוצתי
|align=right| <small>רוזלה פיאמינגו מארה נבאריה ג'וליה ריזי אלברטה סנטוצ'יו</small>
|align=right| <small>מארי פלורנס קנדסמי אלכסנדרה לואיז מארי אוריאן מאלו קורלין ויטאליס</small> 
|align=right| <small>אלכסנדרה ג'רקה אלישיה קלאזיק רנטה רנאפיק מיאזגה מרטינה סבטובסקה וונגלרצ'יק</small> 
|-
| רומח אישי
|align=right|לי קאייפר 
|align=right|לורן סקראגז 
|align=right|אלנור הארווי 
|-
| רומח קבוצתי
|אוקראינה
|דרום קוריאה
|יפן
|-
| חרב אישי
|align=right|מאנון ברונט 
|align=right|שרה בלאזר 
|align=right|אולגה קהרלאן 
|-
| חרב קבוצתי
|
|
|
|}

== טבלת המדליות ==

== ראו גם ==
* סיף במשחקים האולימפיים

== הערות שוליים ==


2024
סיף
יישוב חשבון

יישוב חשבון (באנגלית: Settlement) הוא העברת נכסים בפועל בין גופים לאיפוס החובות ביניהם. יישוב חשבון קורה הן בהעברת כספים במטבע נתון (למשל, העברות בין חשבונות בנקים באותה המדינה) והן בהעברת כספים מול נכס כלשהו. (למשל, בקניית ניירות ערך, או קניית מט"ח במטבע מקומי)

יש הפרדה בין יישוב חשבון ובין סליקה: (Clearing) בעוד שהאחרונה היא פעולת קיזוז ופישוט החובות בין מספר גופים פיננסיים, יישוב החשבון כולל העברת כספים בפועל ליישוב החובות.

לעיתים קרובות מסלקות מבצעות את שני התפקידים, הן סליקה והן יישוב חשבון עבור המשתתפים בהן. (למשל, מסלקה של בורסה לניירות ערך מחזיקה חשבונות עבור הברוקרים החברים, ומעבירה מתוכם כספים עבור העסקאות שהורו על ביצוען)

== ראו גם ==
* RTGS - מערכת יישוב חשבון בזמן אמת (בניגוד ליישוב חשבון תקופתי)

== הערות שוליים ==

קטגוריה:בנקאות
הווארטי

גבינת הווארטי (בדנית: Havarti) היא גבינה דנית צהובה ממשפחת הגבינות החצי-קשות שמקורה בעיר אוריוד (Øverød)<ref></ref>.
צבע הגבינה הוא צהוב, יש לה מרקם חלק עם חורים קטנים, טעמה עדין ואגוזי והיא מתאימה לשימוש במטבחים רבים.
ניתן לאכול אותה בצורתה המקורית, בצלייה על גריל או כתוספת לפיצה או פשטידות וניתן לדמות את מרקמה של הגבינה למוצרלה.

מלבד הגרסה הבסיסית, קיימות גרסאות נוספות:
* גבינה עם עשבי תיבול: מכילה שמיר, שום או בזיליקום.
* גבינה מתובלת: מכילה פלפל שחור או פלפל חריף.
* גבינת מיושנת: גבינה קשה המתיישנת לתקופה ארוכה יותר.

== היסטוריה ==
הגבינה נוצרה בדנמרק בשנת 1921 על ידי יצרנית הגבינות, אנה נילסן (Hanne Nielsen) אשר קראה לגבינה על שם העיר שבה היא גרה ושם החלה לייצר את הגבינה.

הגבינה המקורית הייתה דומה במרקמה לגבינת שמנת ונקראה תחילה שמנת הווארטי (Flødehavarti) במטרה להיות גבינה למריחה.

כיום, הגבינה נמכרת ברחבי העולם, מיוצרת בעיקר בדנמרק ובמדינות נוספות כמו ארצות הברית, קנדה וניו זילנד<ref></ref>.

השם Danish Havarti נרשם כסימן מסחר המזוהה עם דנמרק.

== אטימולוגיה ==
הגבינה מכונה הווארטי על שם העיר הווארטיגארדן (Havartigården), שבה היא נוצרה<ref></ref>.

== ייצור ואחסון ==
הווארטי מיוצרת באמצעות תהליך של גיבון חלב פרה, פסטור והוספת חיידקים לקטיים. לאחר שלב הגיבון, הגבינה נשמרת בלחץ ומועברת להתיישנות למשך כ-3 חודשים כדי לפתח את הטעמים והמרקם הרצוי.

==קישורים חיצוניים==

== הערות שוליים ==

קטגוריה:גבינות סקנדינביות
קטגוריה:המטבח הדני
קטגוריה:גבינות קשות
ילדותי

ילדותי (באנגלית: Kidding) היא סדרת טלוויזיה אמריקאית שנוצרה על ידי דייב הולשטיין, שעלתה לראשונה ב-9 בספטמבר 2018 ברשת שואוטיים. בסדרה מככבים ג'ים קארי, פרנק לנגלה, ג'ודי גריר, קול אלן, ג'ולייט מוריס וקתרין קינר. מישל גונדרי שימש כמפיק בפועל וביים מספר פרקים. באוקטובר 2018, שואוטיים חידשה את הסדרה לעונה שנייה שעלתה לראשונה ב-9 בפברואר 2020. ביולי 2020 הסדרה בוטלה, לאחר שתי עונות.

==תקציר העלילה==
עלילת הסדרה מתרחשת בקולומבוס, אוהיו, ועוקבת אחר ג'ף פיצירילו (ג'ים קארי), מנחה תוכנית טלוויזיה פופולרית לגיל הרך, בה הוא מכונה מר פיקלס. בעוד "מר פיקלס" הינו מותג מצליח השווה מיליוני דולרים, ג'ף מתמודד עם טרגדיה אישית וחיי משפחה קשים.<ref name="Kidding"></ref>

==שחקנים ודמויות==
{| class="wikitable"
|-
! שם השחקן/ית
! שם הדמות
! הערות
|- 
| ג'ים קארי
| ג'ף פיצירילו / מר פיקלס
|
|- 
| פרנק לנגלה
| סבסטיאן פיצירילו 
| אביהם של ג'ף ודידי
|- 
| ג'ודי גריר
| ג'יל פיצירילו 
| אשתו לשעבר של ג'ף
|- 
| קול אלן
| ויליאם (ויל) ופיליפ (פיל) פיצירילו 
| תאומים זהים, בניהם של ג'ף וג'יל
|- 
| ג'ולייט מוריס
| מאדי פררה 
| בתה של דידי, אחייניתו של ג'ף
|- 
| קתרין קינר
| דירדרה (דידי) פררה 
| אחותו של ג'ף
|- 
| ג'סטין קירק
| פיטר 
| בן זוגה של ג'יל
|}

==קישורים חיצוניים==

==הערות שוליים==
קיריווינה

קיריווינה (באנגלית: Kiriwina) הוא הגדול באיי טרובריאנד (Trobriand) ושטחו 290.5 קמ"ר. הוא חלק ממחוז מפרץ מילן (Milne Bay) בפפואה גינאה החדשה. רוב 12,000 תושביהם של איי טרובריאנד חיים בקיריווינה. שפת הקיליווילה, הידועה גם בשם קיריווינה, מדוברת באי. העיירה המרכזית היא לוסוייה (Losuia). האי הוא יחידת ממשל מקומי במחוז מילן ביי של פפואה גינאה החדשה.

== היסטוריה ==
כפר בקיריווינה (1899)
כוחות בעלות הברית נחתו על האי קיריווינה ועל וודלארק (Woodlark) ב-30 ביוני 1943 במהלך מבצע כרוניקל במלחמת העולם השנייה. לאחר הנחיתה אנשי חיל ההנדסה של צבא ארצות הברית פיקחו על בניית שדה התעופה קיריווינה, כולל מסלול של 2,000 מטר על פני משטח אלמוגים.<ref>Kiriwina, Chapter XXVI
Bases in the Southwest Pacific, Building the Navy's Bases in World War II, History of the Bureau of Yards and Docks and the Civil Engineer Corps, 1940-1946, Volume II, UNITED STATES GOVERNMENT PRINTING OFFICE, WASHINGTON, 1947, p.291 </ref>

"בספטמבר 1943, לבקשת הארמייה השישית, נשלחו לקיריווינה 12 קצינים ו-306 אנשי גדוד הבנייה הימי ה-60 כדי לסייע בפיתוח שדות התעופה. המשימה העיקרית של יחידת "דבורי הים" (Seabees) הייתה בניית שני מסלולי הסעה, אחד באורך כ-2 ק"מ, ובו 25 עמדות מפציצי קרב, והשניה באורך של כקילומטר וחצי, עם 16 עמדות מטוסים, מסלול ההסעה הראשון הושלם ב-12 באוקטובר, יומיים לפני המועד, כדי לתמוך בהתקפה אווירית גדולה על רבאול. כשבוע לאחר מכן הושלם מסלול ההסעה השני." כנף 73 של חיל האוויר המלכותי התבססה בשדה זה.<ref>Kiriwina, Chapter XXVI
Bases in the Southwest Pacific, Building the Navy's Bases in World War II, History of the Bureau of Yards and Docks and the Civil Engineer Corps, 1940-1946, Volume II, UNITED STATES GOVERNMENT PRINTING OFFICE, WASHINGTON, 1947, p.291 </ref>

בלוסואיה (Losuia) נבנה בסיס מטוסים ימיים, המורכב ממעגן ומזח.

=== המאה ה-21 ===
30 בני אדם נהרגו במלחמת שבטים בקיריווינה באוקטובר 2022.<ref></ref>

== קישורים חיצוניים ==
* [http://www.pacificwrecks.com/provinces/png_kiriwina.html pacificwrecks.com]

== הערות שוליים ==

קטגוריה:פפואה גינאה החדשה: איים
קטגוריה:מלחמת העולם השנייה: 1943
פטר בירוש

פֶּטֶר בירוש (בהונגרית: Biros Péter; מישקולץ, 5 באפריל 1976) שחקן כדורמים הונגרי. 3 פעמים ברציפות אלוף אולימפי (סידני 2000, אתונה 2004 ובייג'ינג 2008) בכדורמים.

== קורות חיים וקריירה ==
הוא התחיל בספורט כשחיין. הפך לשחקן כדורמים בגיל 14 ושיחק גם כדוריד. בגיל 17 הצטרף לקבוצת הכדוריד של וספרם. ואז הוא הפסיק לשחק כדורמים לזמן קצר. לאחר מכן הפך לשחקן של אגר. הוא ערך את הופעת הבכורה שלו בנבחרת ב-1997. באותה שנה הוא עבר ל-UTE. הוא וקבוצתו הגיעו לרבע הגמר ב-1998 וזכו בגביע LEN ב-1999. הוא לא הצליח לייצב את מקומו בנבחרת, אבל בסופו של דבר היה שם באליפות אירופה בפירנצה ב-1999, שם זכה במדליית הזהב. בירוש כבש 5 שערים עם הופעה יוקרתית בגמר.

הוא הגיע ראשון גם ב"גביע העולם" 1999 בסידני, ולאחר מכן חתם על חוזה עם פרימוריֶה רייקה הקרואטית. הוא וקבוצתו הגיעו לרבע גמר גביע LEN. אחרי האליפות היו לו גם הצעות מקרואטיה, איטליה והונגריה. לבסוף, חתם חוזה עם קבוצת Bečej. הוא היה חבר בנבחרת הונגריה שזכתה במדליית הזהב באולימפיאדת 2000, שזכתה גם בתואר נבחרת הונגריה של השנה.

ב-2009 הוא היה חמישי באליפות העולם. בספטמבר הודיע כי ב-2010 הוא רק בקבוצת המועדון שלו, אך ממרץ 2010 הוא שוב זמין לנבחרת. FINA בחר בו לשחקן השני בטיבו בעשור. הוא סיים רביעי באליפות אירופה. ב-2011 הוא זכה שוב באליפות הונגריה לאחר חמש שנים. הוא לקח את המקום הרביעי בגביע העולם בשנחאי. בסוף השנה הוא נבחר לשחקן המקומי הטוב ביותר בפעם החמישית. ב-2012 היה מדליסט ארד באליפות אירופה, חמישי באולימפיאדה. בירוש נבחר לשאת את דגל הונגריה בפתיחה האולימפית.

== הישגיו הבולטים ==
* אלוף אולימפי (סידני 2000, אתונה 2004, בייג'ינג 2008 )
* אלוף אירופה (1999), מדליית כסף אירופה (2006), מדליית ארד באירופה (2001, 2003, 2008)
* זוכה גביע העולם (1999), מדליסט כסף באליפות העולם (2002, 2006)
* זוכה הליגה העולמית (2003, 2004)
* זוכה ליגת האומות האירופית (2000)
* אלוף קרואטיה וזוכה גביע (2001, בקז'י)
* BL-4. (2001), זוכה CL (2004, Domino-BHSE), פיינליסט CL (2002, 2003 Domino-BHSE)
* זוכה גביע LEN (UTE, 1999)
* מלך השערים הקרואטי (פרימוריה רייקה, 2000) - עם 182 שערים
* מלך השערים בגביע אירופה (2001)
* מלך השערים הונגרי (2002)
* אלוף הונגריה (2002, 2003, 2004, 2005, 2006 Domino-BHSE)
* זוכה בגביע ההונגרי ( 2007, 2008 )
* אלוף העולם (2003)
* מדליסט כסף באליפות העולם (2005, 2007)
* זוכה הסופרקאפ ההונגרי (2005)
* סופרקאפ האירופי (2005 Domino-BHSE)

== פרסים והוקרה ==
* שחקן השנה בהונגריה בכדור מים (2001, 2003, 2005, 2008, 2011)
* צלב הקצין של מסדר ההצטיינות של הרפובליקה של הונגריה (2000)
* צלב אמצעי של מסדר ההצטיינות של הרפובליקה של הונגריה (2004)
* הצלב המרכזי של מסדר ההצטיינות של הרפובליקה של הונגריה עם הכוכב (2008)
* אזרחות כבוד של אגר (2008)
* אזרח כבוד של בודפשט (2008)
* שחקן השנה באירופה (LEN) (2008)
* שחקן כדור המים הגברי הטוב ביותר בעולם (עולם השחייה) (2008)
* פרס הוגן של אונסק"ו (2009)
* אזרחות כבוד של מישקולץ (2011)
* תעודת הכרה של שר הספורט (2012)
* חבר בהיכל התהילה של ספורט השחייה (2015)

== לקריאה נוספת ==
* [http://www.birospeter.gportal.hu/ האתר הרשמי של פטר בירוש]
* 
== קישורים חיצוניים ==

קטגוריה:אלופים אולימפיים מהונגריה
קטגוריה:שחקני כדורמים הונגרים
קטגוריה:הונגריה: אישים בספורט
קטגוריה:ספורטאים הונגרים
קטגוריה:מישקולץ: אישים
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת בייג'ינג (2008)
קטגוריה:ילידי 1976
אנטל בולווארי

אנטל בולווארי (בהונגרית: Bolvári Antal; קאפושוואר, 6 במאי 1932 – בודפשט, 8 בינואר 2019) שחקן כדורמים הונגרי, שחיין ומאמן. פעמיים אלוף אולימפי (הלסינקי 1952 ומלבורן 1956).

== קורות חייו ==
מ-1945 שחה בקבוצת "מפעל הנייר נמני".

מ-1948 עד 1951 ב"לוקומוטיב בודפשט". מגיל 19 עד 1956 שיחק כדורמים בבודפשט הונווד. הוא חזר הביתה מהאולימפיאדה, אבל חזר לשם אחר ארוסתו. הוא שיחק בפרת' ובמלבורן באוסטרליה, אך חזר הביתה ב-1961.<ref></ref> הוא שיחק בבודפשט ואשאש (BVSC) מ-1962, בספרטקוס מ-1963, וב-FTC מ-1964 . הוא סיים ספורט פעיל ב-1969 .

== הישגיו ==
* אלוף אולימפי פעמיים (1952, 1956)
* אלוף אירופה (1954)

== כמאמן ==
* ב-1966 סיים את לימודיו במכון לניהול ואימון ספורט. הוא סיים את לימודיו במכללה לחינוך גופני ב-1976
* ב-1969, לאחר שסיים את קריירת המשחק שלו הפך מיד למאמן ב"ספרטקוס בודפשט"
* הוא הפך למאמן הראשי של הקבוצה ב-1970
* מ-1971 הפך למאמן הנבחרת הצעירה עם מיהאי מאייר
* ב-1980 הפך מיהאי מאייר למנהל הנבחרת הבוגרת, שביקש מבולווארי להיות עוזרו
* מ-1979 עד 1982, הוא הפך למאמן הונווד בודפשט
* אחר כך עבד שוב בספרטקוס עד 1992
* ב-1988, בניהולו, הגיע ספרטקוס לגמר הגביע המרכז אירופי

== פרסים והוקרה ==
* ספורטאי מצטיין של הרפובליקה העממית ההונגרית (1954)
* פרס הספורט של הרפובליקה של הונגריה (1992)
* פרס מורשת הונגריה (2004)

== לקריאה נוספת ==
* Ki kicsoda a magyar sportéletben?: I. kötet (A–H). Szekszárd: Babits. 1994. 161. o. (מיהו מי בחיי הספורט בהונגריה)
* 
* 
* (אנטל בולווארי מת)
== קישורים חיצוניים ==

== הערות שוליים ==

קטגוריה:אלופים אולימפיים מהונגריה
קטגוריה:שחקני כדורמים הונגרים
קטגוריה:שחיינים הונגרים
קטגוריה:קפושוואר: אישים
קטגוריה:ספורטאים הונגרים
קטגוריה:הונגריה: אישים בספורט
קטגוריה:משתתפי אולימפיאדת הלסינקי (1952)
קטגוריה:משתתפי אולימפיאדת מלבורן (1956)
קטגוריה:הונגרים שנולדו ב-1932
קטגוריה:הונגרים שנפטרו ב-2019
טיטן 2 GLV

טיטאן 2 GLV (באנגלית: Titan II GLV,Gemini Launch Vehicle ) היה משגר שפותח מטיל בליסטי בין־יבשתי "טיטן 2". המשגר נוצל לשיגור חלליות מאוישות של תוכנית ג'מיני בשנים 1964-1966.

==תיאור המשגר==
המשגר על בסיס "טיטאן 2" נבחר כי הוא היה בעל אמינות גבוהה יותר ממשגר "אטלס LV-3B" שנוצל בתוכנית מרקורי.

להתאמתו לטיסות מאוישות בוצעו מספר פעולות. הם כללו טיפול ברעידות, הוספת מערכות נוספות לאבטחת אמינות, הכנסת מיכל דלק נוסף ושיפורים נוספים. במהלך השיגורים נרשמו מספר בעיות אך כל השיגורים בוצעו בהצלחה. הצוות עבר תאוצה של 6G שהיה גבוה יחסית לטיסות שהיו קודם לכך.

באפריל ומאי 1964 בוצעו טיסות לא מאוישות כטיסה תת-מסלולית לבדיקת מערכות. טיסה מאוישת ראשונה בוצע ב-23 במרץ 1965 וטיסה אחרונה בוצע ב-11 בנובמבר 1966.

משגר שתואם יחידה ששיגרה חללית ג'מיני 3 הוצב במרכז החלל קנדי. משגר נוסף זהה לג'מיני 9A הוצב במוזיאון החלל באוקלהומה. בנוסף לכך במוזיאונים נוספים הותקנו מודלים של משגר. 

==קישורים חיצוניים==

* [https://space.skyrocket.de/doc_lau_det/titan-2-glv.htm תיאור המשגר ושיגורים] 
* [https://www.thisdayinaviation.com/tag/titan-ii-glv/ תיאור המשימות]

קטגוריה:סדרת טילי טיטן
קטגוריה:תוכנית החלל האמריקאית
קטגוריה:תוכנית ג'מיני
קטגוריה:חברת גלן ל. מרטין
עופר בן צבי (ג'ודו)

עופר בן צבי (נולד ב-11 בנובמבר 1972) הוא שופט ג'ודו ישראלי אשר היה לשופט הג'ודו הישראלי הראשון באליפות העולם ובמשחקים האולימפיים.

בן צבי היה חבר נבחרת הג'ודו, ב-1990 זכה באליפות הפועל במשקל עד 65 ק"ג. בתחילת שנות התשעים עבר קורס שיפוט והחל לשפוט ולאמן.

בשנים 1998–2005 שימש כמנכ"ל איגוד הג'ודו בישראל ופעל להגדלת תקציבי משרד התרבות והספורט עבור איגוד הג'ודו.

בן צבי שופט בינלאומי מ-2004 ושפט בתחרויות בוגרים ונוער במסגרת תחרויות אירופאיות ועולמיות שונות. החל מ-2018 נמנה כחלק מצוות השיפוט הבכיר של איגוד הג'ודו העולמי. הוא שופט הג'ודו הישראלי הראשון שנבחר לשפוט בטורניר מאסטרס, באליפות העולם ובמשחקים האולימפיים.

== חיים אישיים ==
בן צבי נשוי להילי וגר במתן. הוא פיזיותרפיסט במקצועו והבעלים של קליניקת פיזיותרפיה.

==קישורים חיצוניים==

* [https://www.ijf.org/news/show/dreams-at-stake Dreams at Stake], באתר איגוד הג'ודו העולמי, 16 בפברואר 2023

== הערות שוליים ==

קטגוריה:שופטי ספורט ישראלים
קטגוריה:פיזיותרפיסטים ישראלים
קטגוריה:יישובים קהילתיים: אישים
קטגוריה:ג'ודו באולימפיאדת פריז (2024)
קטגוריה:ישראלים שנולדו ב-1972
מריה קיארה

מריה קיארה (באיטלקית Maria Chiara; נולדה ב-24 בנובמבר 1939) היא זמרת סופרן איטלקית. כונתה "טבאלדי השנייה".

== ביוגרפיה ==
נולדה ב־24 בנובמבר 1939 בפיאבון, וונטו, איטליה.

לאחר אודישן, שהומלצה על ידי הסופרן טוטי דאל מונטה, היא נרשמה לקונסרבטוריון בנדטו מרצ'לו בוונציה, שם למדה אצל המורה מריה קרבון. בהופעת הבכורה שלה בוונציה ב-1965 הייתה דסדמונה ב"אותלו" (עם פייר מירנדה פרארו בתפקיד אותלו). בשנת 1967 היא הגיעה לתיאטרון סן קרלו בנאפולי כמימי בלה בוהם. עדיין בנאפולי, אבל בארנה פלגרה, הופיעה שוב ב"אותלו", לצד מריו דל מונקו.

מומחית ברפרטואר של פוצ'יני וורדי, הפרשנויות שלה כוללות את "מאדאם באטרפליי", "טוסקה", "לה טרוויאטה" (מטרופוליטן אופרה ב-1977), "כרמן" (מיקאלה), "אאידה" (לה סקאלה ב-1986). למרות כמה בחירות רפרטואריות פחות מוצלחות, שבהן לא באה לידי בטוי הרגיסטר הגבוה שלה ("נשף המסכות", "אטילה", "כוחו של גורל"), בזכות איכויותיה הקוליות היא זכתה לכינוי "טבאלדי השנייה"<ref>Renzo Allegri,Il prezzo del successo,Rusconi, 1983</ref>.

לאחר פרישתה מהבמה התמסרה להוראת שירה.

== רֶפֶּרטוּאָר ==
* וינצ'נזו בליני: הקפולטים והמונטגים (ג'ולייט).
* ג'ורג' ביזה: כרמן (מיקאלה).
* פרנצ'סקו צ'ילאה : אדריאנה לקוברור (אדריאנה).
* גאטנו דוניצטי : מריה סטוארדה (מריה), אנה בולנה (אנה).
* Hans Werner Henze: Der junge lord (האדון הצעיר - לואיז).
* פייטרו מסקאני : חבר פריץ (סוזל).
* סבריו מרקאדנטה : יורש העצר (אמיליה)
* אנטוניו סמארגליה: חתונה באיסטריה (מרוסה)
* ג'אקומו פוצ'יני: לה בוהם (מימי), מאדמה בטרפליי (סיו סיו סן), סואור אנג'ליקה (סואור אנג'ליקה), טוסקה (פלוריה טוסקה), טורנדוט (ליו), מאנון לסקאוט (מנון לסקו)
* ג'וזפה ורדי: אותלו (דסדמונה), לה טרוויאטה (ויולטה), לה פורצה דל דסטינו (ליאונורה), איל טרובטורה (ליאונורה), כדור מסכה (אמיליה), אאידה (אאידה), סיימון בוקנגרה (מריה-אמיליה), אטילה (אודבלה).
* ארמנו וולף-פרארי: הסוד של סוזנה (סוזנה).

== דיסקוגרפיה חלקית ==
* ווף-פרארי, הסוד של סוזנה - קיארה/ויקל), 1976 דקה
* ורדי, אאידה - מאזל/פברוטי/קיארה, 1986 דקה
* מריה קיארה: הרסיטלים של דקה, דקה

== וִידֵאוֹ ==
* פוצ'יני: מנון לסקאוט - אנג'לו קמפורי/מריה קיארה/ אנג'לו רומרו / ניקולה מרטינוצ'י / אלפרדו מריוטי / תאטרו רג'ו די טורינו, בימוי קרלו מאסטריני, 1985 הרדי קלאסיק
* ורדי, אאידה - ורונה, מרטינוצ'י/קוסטו/סקנדולה, 1982
* ורדי: אאידה (הארנה של ורונה, 1992) - מריה קיארה/ דולורה זייג'יק / Kristján Jóhannsson / חואן פונס / ניקולה ג'וזלב / נלו סאנטי, בבימויו של ג'אנפרנקו דה בוסיו, ארטאוס מוזיק/נקסוס
* ורדי: אאידה (לה סקאלה, 1986) - מריה קיארה/ לוצ'אנו פבארוטי / ג'נה דימיטרובה / ניקולאי ג'יאורוב / חואן פונס/ פאטה בורצ'ולדזה / לורין מאזל, בבימויו של לוקה רונקוני, ארטאוס מוזיק/נקסוס
* ורדי: Aida, Parma, 1988, Maria Chiara, Nicola Martinucci, Elena Obrazcova, Cesare Siepi, Bruno Pola, Francesco Ellero d'Artegna, Donato Renzetti, במאי: Mauro Bolognini, Bel Canto Opera Society, VHS, NTSC<ref></ref>..
* ורדי: אטילה - Evgenij Evgen'evič Nesterenko / Bonaldo Giaiotti / Silvano Carroli / Veriano Luchetti / Nello Santi/Arena di Verona, 1985 Kultur

== הערה ==

== בִּיבּלִיוֹגְרָפִיָה ==
* ג'ון וורק ויואן ווסט, מילון האופרה של אוקספורד, 1992, 

== קישורים חיצוניים ==

קטגוריה:זמרות סופרן
קטגוריה:זמרות אופרה איטלקיות
קטגוריה:איטלקיות שנולדו במאה ה-20
אדווין פלאק

אדווין הרולד "טדי" פלאק (באנגלית: Edwin Harold "Teddy" Flack; 5 בנובמבר 1873 – 10 בינואר 1935) היה אתלט וטניסאי אוסטרלי, האלוף האולימפי האוסטרלי הראשון, שייצג את אוסטרליה באולימפיאדת אתונה (1896), והאלוף האולימפי הראשון בכלל בריצת 800 מטר ובריצת 1500 מטר.

לאחר השתתפותו באולימפיאדת אתונה, הוא לא השתתף שוב באף אירוע ספורט גדול, ובחר לגדל בקר ולעזור למשרד רואי החשבון של משפחתו. הוא נפטר בגיל 61 בעקבות ניתוח, ונקבר ב. פלאק הוכנס להיכלי התהילה של הספורט האוסטרלי ושל האתלטיקה האוסטרלית ב-1985 וב-2000, בהתאמה.

==קישורים חיצוניים==

==ביאורים==

==הערות שוליים==

קטגוריה:אתלטים באולימפיאדת אתונה (1896)
קטגוריה:אלופים אולימפיים אוסטרלים: אתלטיקה
קטגוריה:ילידי 1873
קטגוריה:נפטרים ב-1935
אקרוזום

תרשים של זרע אנושי המראה את האקרוזום
האקרוזום (באנגלית: Acrosome) הוא אברון המתפתח מעל החצי הקדמי של ראש תאי הזרע של בני אדם ובעלי חיים רבים אחרים. זהו מבנה דמוי כובע שמקורו במערכת גולג'י. ביונקי שליה, האקרוזום מכיל אנזימים מתכלים, בהם היאלורונידאז ואקרוזין.<ref></ref> אנזימים אלו מפרקים את הממברנה החיצונית של הביצית,<ref></ref> הנקראת זונה פלוסידה (zona pellucida, מלטינית – האזור השקוף), ומאפשרים לגרעין התא הפלואידי להצטרף לגרעין הפלואידי בביצית. נשירה זו של האקרוזום, או תגובת האקרוזום, ניתנת ליצירה באופן מלאכותי במבחנה על ידי גירוי בחומרים שתא זרע עשוי לפגוש באופן טבעי, בהם פרוגסטרון,<ref></ref> נוזל זקיק או סידן יונופור A23187 הנפוץ יותר.<ref></ref> ניתן לעשות זאת כדי ליצור קבוצת ביקורת חיובית בעת הערכת תגובת האקרוזום של דגימת זרע על ידי ציטומטריית זרימה<ref></ref> או מיקרוסקופ פלואורסצנטי. הדבר נעשה בדרך כלל לאחר צביעה בלקטין ופלואורסצנציה (כגון FITC-PNA, FITC-PSA, FITC-ConA או נוגדן פלואורסציינט כגון FITC-CD46).<ref></ref>

במקרה של גלובוזוספרמיה (globozoospermia), זרע עם ראש עגול, מנגנון הגולג'י אינו הופך לאקרוזום, מה שגורם לאי-פוריות של הגבר.<ref></ref>

== הערות שוליים ==

קטגוריה:רבייה בבעלי חיים
קטגוריה:אברוני התא
ואדים גלוזמן

ואדים גלוזמן (באוקראינית: Вадим Михайлович Глузман; נולד ב-1973) הוא כנר ישראלי יליד אוקראינה.

== לימודים ==
גלוזמן נולד בברית המועצות והחל ללמוד לנגן בכינור כשהיה בן 7. לפני עלייתו לישראל למד עם רומן סנה בלטביה ועם זכר ברון ברוסיה. בארצות הברית למד בהדרכת ארקדי פומין, מאסאקו קוואסקי ודורותי דיליי בבית הספר ג'וליארד. בשלב מוקדם בקריירה נהנה מעידודו של אייזק שטרן. בשנת 1994 זכה בפרס הקריירה מטעם הקרן ע"ש הנריק שרינג.

גלוזמן הוא בוגר מרכז המוזיקה של 'קשת אילון' ומשנת 1999 נמנה עם סגל המורים במרכז. הוא אמן הבית בקונסבטוריון פיבודי, שם הוא מלמד קבוצה נבחרת של כנרים צעירים.

הוא מנגן בכינור סטרדיוואריוס 'אקס לאופולד אוייר' משנת 1690, שהעניקה לו אגודת סטרדיוורי שיקגו בהשאלה ארוכת טווח.

== קריירה ==
גלוזמן מוכר ברחבי העולם כאחד הסולנים המובילים בימינו. הוא מופיע עם מיטב התזמורות בעולם, בהן התזמורת הפילהרמונית הישראלית, התזמורת הסימפונית הישראלית ראשון לציון, התזמורת הסימפונית ירושלים, הקאמרטה הישראלית ירושלים, הפילהרמונית של ברלין, התזמורת הסימפונית של בוסטון, התזמורת הסימפונית של שיקגו, תזמורת פריז, תזמורת שווייץ המערבית, תזמורת הגוונדהאוס, תזמורת הקונצרטחבאו המלכותית ותזמורת קליבלנד. הופיע תחת המנצחים טוגאן סוחייב, האנו לינטו, מיכאיל יורובסקי, דניאל רייסקין וריקרדו שאיי. הוא משתתף בפסטיבלי המוזיקה של רוויניה, טנגלווד, גרנט פארק וקולמר ובפסטיבל המוזיקה הקאמרית פרומוזיקה בקולומבוס, אוהיו, כמנהל שותף וכאמן ראשי.

גלוזמן ביצע יצירות בכורה רבות, בין היתר של המלחינים סופיה גוביידולינה, מוריץ אגרט, גיה קנצ'לי, אלנה פירסובה, פטריס ואסקס, מייקל דוהרטי ולרה אוירבך.

הוא משתתף במופעי הבלט של המבורג וברסיטלים עם הפסנתרן יבגני סינאיסקי. הרפרטואר שלו כולל מוזיקה חדישה, הקלטותיו זכו בפרסי דיאפזון ד'אורפרס שוק דה מוזיקה של הירחון קלאסיקה, וכמו כן את הקלטותיו בחרו עורכי הירחונים 'גרמופון' ו'סטארד', מגזין המוזיקה של ה-BBC ותחנת הרדיו 'קלאסיק FM'.

==קישורים חיצוניים==

* 

קטגוריה:כנרים ישראלים
קטגוריה:ילידי 1973
אוסטרליה באולימפיאדת אתונה (1896)

אוסטרליה השתתפה באולימפיאדת אתונה (1896), בין 6 ל-15 באפריל 1896. ספורטאי אחד מוויקטוריה, מושבה בריטית שלימים תהווה חלק מאוסטרליה, התחרה באותם המשחקים. אדווין פלאק נולד אומנם באנגליה והתגורר בלונדון בשנת 1896, אך את מרבית שנות חייו בילה באוסטרליה ולכן נחשב לספורטאי אוסטרלי על ידי הוועד האולימפי הבין-לאומי.

היוניון ג'ק שימש כדגל המושבות האוסטרליות באולימפיאדת אתונה, כמו גם של הממלכה המאוחדת של בריטניה הגדולה ואירלנד.

בסיום האולימפיאדה דורגה אוסטרליה במקום השמיני בטבלת המדליות עם סך של 2 מדליות (2 מדליות זהב).

פלאק זכה גם במדליית ארד בטניס, אך הוא זכה בה בעת שהתחרה עבור נבחרת מעורבת, ולכן היא לא נספרת עבור אוסטרליה.

==מדליות==
{| class=wikitable
|-
! מדליה!! שם!! ענף!! תחרות!! תאריך
|-
| align="center"| אדווין פלאק || אתלטיקה || ריצת 800 מטר || 9 באפריל
|-
| align="center"| אדווין פלאק || אתלטיקה || ריצת 1500 מטר || 7 באפריל
|-
| align="center"| אדווין פלאק || טניס || זוגות || 9 באפריל
|}

==קישורים חיצוניים==

קטגוריה:אולימפיאדת אתונה (1896)
קטגוריה:אוסטרליה: ספורט
המסדר האולימפי

המסדר האולימפי (באנגלית: Olympic Order) הוא העיטור הגבוה ביותר של התנועה האולימפית. המסדר נוסד ב-1975 ומוענק על ידי הוועד האולימפי הבין-לאומי לציון תרומה מכובדת במיוחד לתנועה האולימפית.

== היסטוריה ==
המסדר האולימפי נוסד במאי 1975 על ידי הוועד האולימפי הבין-לאומי כיורשה של דיפלומת ההצטיינות האולימפית . במקור היו למסדר שלוש דרגות (זהב, כסף וארד), אך ב-1984 הוחלט כי מסדר הכסף והארד יאוחדו למסדר הכסף.

ב-2022, בעקבות הפלישה הרוסית לאוקראינה, נשללו עיטורי המסדר האולימפי משלושה רוסים שקיבלו את עיטור מסדר הזהב: נשיא רוסיה ולדימיר פוטין, סגן ראש ממשלת רוסיה לענייני ספורט דמיטרי צ'רנישנקו וסגן ראש סגל הקרמלין דמיטרי קוזאק.

== עיצוב ==
עיטור המסדר האולימפי הוא שרשרת בזהב, כסף או ארד, לפי הדרגה, וחלקה הקדמי מתאר את חמש טבעות הדגל האולימפי ובצדיהן זר עלי זית . בנוסף מוענק למעוטרים תג בצורת חמש הטבעות והקוטינוס בצבע העיטור.

== מעוטרים ==

נשיא [[פדרציית הקאנו הבין-לאומית אולריך פלדהוף עם שרשרת מסדר הארד]]
העיטור מוענק לספורטאים ועסקני ספורט שתרמו תרומה משמעותית לתנועה האולימפית ולספורט, למשל האתלט היפני צ'ואהיי נמבו שהחזיק בו זמנית בשיאי העולם בקפיצה לרוחק וקפיצה משולשת ועל כן עוטר במסדר הכסף ב-1983, או הכדורסלן הסרבי ולאדה דיבאץ שזכה עם נבחרות ו בשתי מדליות כסף אולימפיות וכיהן כיושב ראש הוועד האולימפי הסרבי ועל כן עוטר במסדר הכסף ב-2016.

שלושה אישים זכו בפרס פעמיים: המתעמלת הרומניה נדיה קומנץ' שזכתה בעיטור הכסף ב-1984 ו-2004, הכדורסלן ומזכ"ל פיב"א הסרבי-יוגוסלבי בוריסלב סטנקוביץ' שזכה בעיטור הכסף ב-1985 ו-2005 ושחקן הכדורעף הברזילאי קרלוס ארתור נוזמן שזכה בעיטור הזהב ב-1992 וב-2016.

עיטור הזהב מוענק ברוב המקרים לראשי מדינה ופוליטיקאים ממדינות שונות כגון אולף החמישי, מלך נורווגיה (1981), ראש ממשלת הודו אינדירה גנדי (1983), נשיא רומניה ניקולאה צ'אושסקו וחואן קרלוס הראשון, מלך ספרד (1985) ונשיא דרום אפריקה נלסון מנדלה (1994). בנוסף הוענק עיטור הזהב לאפיפיורים יוחנן פאולוס השני (1981) ופרנציסקוס (2013), למזכ"לי האו"ם קופי אנאן (2007) ובאן קי-מון (2012) ולנשיאי הוועד האולימפי הבין-לאומי אייברי ברנדג' (1975), מייקל מוריס (1980), חואן אנטוניו סמראנש (2001) וז'אק רוג (2013).

בנוסף, באופן מסורתי מוענק עיטור הזהב לראשי המדינה ופוליטיקאים מהמדינה המארחת בטקס הסיום של כל משחקי חורף וקיץ אולימפיים, ולעיתים גם בסיום המשחקים האולימפיים לנוער. כך, לדוגמה, לאחר אולימפיאדת ברצלונה (1992) הוענק העיטור לנשיא ממשלת קטלוניה ז'ורדי פוז'ול ושר החוץ של ספרד חאבייר סולאנה, ולאחר אולימפיאדת לילהאמר (1994) הוענק להאראלד החמישי, מלך נורווגיה ולסוניה, מלכת נורווגיה.

=== ראשי מדינות וממשלות שעוטרו במסדר הזהב ===

=== ישראלים חברי המסדר האולימפי ===
נכון ל-2024 זכו שישה ישראלים בעיטור המסדר האולימפי: המורה לחינוך גופני חיים ויין (ארד, 1976), מזכיר הוועד האולימפי בישראל חיים גלובינסקי (כסף, 1982), האתלטית אסתר רוט-שחמורוב (ארד, 1983), הכדורגלן והאתלט יצחק כספי (כסף, 1992) הכדורסלן מיקי ברקוביץ' (כסף, 1995) ועסקן הספורט אלכס גלעדי (כסף, 2022 – לאחר מותו).

== ראו גם ==
*מדליית פייר דה קוברטן
*הגביע האולימפי

== קישורים חיצוניים ==

*[https://www.olympedia.org/lists/200/manual רשימת חברי המסדר האולימפי] באתר Olympedia.org

== הערות שוליים ==

*
קטגוריה:פרסי ספורט
מיילס פולארד

מיילס פולארד (באנגלית: Myles Pollard נולד ב-4 בנובמבר 1972) הוא שחקן אוסטרלי. הוא ידוע בתפקידו כד"ר ג'יימס אדמונדס באופרת הסבון קרוב רחוק <ref></ref> <ref></ref><ref name="pollardsummer"></ref> ותפקידו כניק ראיין בסדרת הטלוויזיה בנות מקלאוד. <ref></ref>

== ביוגרפיה ==
מיילס פולארד נולד בפרת', וגדל בקהילות נידחות במערב אוסטרליה, שם אביו היה מנהל בית ספר ואמו לימדה מוזיקה. למרות שהם עברו כל שנתיים עד חמש שנים, פולארד בילה את שנתו האחרונה בתיכון שלו בפרת'. הוא סיים את לימודיו באוניברסיטה עם תואר ראשון בחינוך (אנגלית ודרמה) ב-1994.

== קריירה ==
לאחר סיום לימודיו באוניברסיטה, עבר פולארד לסידני כדי להתמקצע בקריירת משחק. הוא הופיע במחזה של שייקספיר, המלך ליר בתיאטרון החדש ונבחן כדי להתקבל למכון הלאומי לאמנות דרמטית (NIDA) בשנה שלאחר מכן. הוא התקבל לתוכנית התלת שנתית שלהם, וסיים את לימודיו ב-1998.

תפקיד הפריצה שלו היה בשנת 2001 כשהחל לשחק בתפקיד ראשי סדרת הדרמה בנות מקלאוד. הוא היה מועמד לפרס לוג'י בקטגוריית השחקן הפופולרי ביותר בטקס פרסי הלוג'י בשבוע הטלוויזיה האוסטרלי בשנת 2003.

בשנת 2005, הוא הודיע על עזיבתו את הסדרה כדי לחפש הזדמנויות משחק בארצות הברית. <ref></ref>

משנת 2007 שיחק באופרת הסבון קרוב רחוק.

בשנת 2009 שיחק בסרט אקס-מן המקור: וולברין.

בשנת 2013 שיחק בסרט "סחף מסוכן".

== חיים אישיים ==

פולארד שיחק כדור מים במשך שנתיים בשנים 1989/90 ו-1990/91 עם מועדון ה-Triton Water Polo בפרת', מערב אוסטרליה. הוא התחתן עם בריגיטה ווטה ב-2006. בנם, רונין ווילסון פולארד, נולד ב-2007. הוא מתגורר בעיירה דנסבורו שבמערב אוסטרליה, כעת יש לו עבודה במשרה חלקית כיועץ לאנגלית בבתי ספר שונים בדרום-מערב מערב אוסטרליה, ולימד בתיכון בוסלטון <ref></ref> וקייפ נטורליסט קולג' <ref></ref> <ref></ref> כיועץ, <ref></ref> הוא זכה לביקורת על יחסו מתלמידים בשני בתי הספר. <ref></ref>

== קישורים חיצוניים ==

== הערות שוליים ==

קטגוריה:אוסטרלים שנולדו ב-1972
קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטאות ומכללות באוסטרליה